FI Euroopan unionin virallinen lehti L 231/41

Vain alkuperäiset UN/ECE:n tekstit ovat kansainvälisen julkisoikeuden mukaan sitovia. Tämän säännön asema ja voimaantulopäivä on hyvä tarkastaa UN/ECE:n asiakirjan TRANS/WP.29/343 viimeisimmästä versiosta. Asiakirja saatavana osoitteessa:

http://www.unece.org/trans/main/wp29/wp29wgs/wp29gen/wp29fdocstts.html

Yhdistyneiden kansakuntien Euroopan talouskomission (UN/ECE) sääntö nro 34 – Ajoneuvojen hyväksyntää palovaaran torjumisen osalta koskevat yhdenmukaiset vaatimukset [2016/1428]

Sisältää kaiken voimassa olevan tekstin seuraaviin asti:

Täydennys 1 muutossarjaan 03 – voimaantulopäivä: 8. lokakuuta 2016

SISÄLTÖ

ASETUS

1. Soveltamisala

2. Hyväksynnän hakeminen

3. Hyväksyntä

Osa I – Ajoneuvon hyväksyntä polttoainesäiliöiden osalta

4. Määritelmät

5. Polttonestesäiliöitä koskevat vaatimukset

6. Polttonestesäiliöiden testaaminen

Osa II–1 – Ajoneuvon hyväksyntä törmäyksen yhteydessä syntyvän palovaaran torjunnan osalta

Osa II–2 – Ajoneuvon hyväksyntä takatörmäyksen yhteydessä syntyvän palovaaran torjunnan osalta

7. Määritelmät

8. Polttoainesäiliön asentamista koskevat vaatimukset

9. Ajoneuvon testaus

Osa III – Polttonestesäiliöiden hyväksyminen erillisinä teknisinä yksikköinä

10. Määritelmät

11. Polttonestesäiliöitä koskevat vaatimukset

Osa IV – Ajoneuvojen hyväksyminen hyväksyttyjen polttoainesäiliöiden asentamisen osalta

12. Määritelmät

13. Polttonestesäiliön asentamista koskevat vaatimukset

14. Ajoneuvon tai säiliön tyypin muutokset

15. Tuotannon vaatimustenmukaisuus

16. Seuraamukset vaatimustenmukaisuudesta poikkeavasta tuotannosta

17. Siirtymämääräykset

18. Hyväksyntätesteistä vastaavien tutkimuslaitosten sekä tyyppihyväksyntäviranomaisten nimet ja osoitteet

LIITTEET

Liite 1 – Lisäys 1 Ilmoitus ajoneuvotyypin hyväksynnän myöntämisestä, laajentamisesta, epäämisestä tai peruuttamisesta taikka tuotannon lopettamisesta säännön nro 34 mukaisesti siltä osin kuin asia koskee polttonestesäiliötä ja palovaarojen torjuntaa edestä, sivulta tai takaa tapahtuvan törmäyksen yhteydessä ja polttonestesäiliön tyyppiä

Lisäys 2 Ilmoitus polttoainesäiliön hyväksynnän myöntämisestä, laajentamisesta, epäämisestä tai peruuttamisesta taikka tuotannon lopettamisesta säännön nro 34 mukaisesti

Liite 2 Hyväksyntämerkkien sijoittelu

Liite 3 Etutörmäystesti estettä käyttäen

Liite 4 Takatörmäystestissä käytettävä menettely

Liite 5 Muovisten polttoainesäiliöiden testaaminen

Lisäys 1 – Palonkestävyystesti

Lisäys 2 – Tulenkestävien tiilien mitat ja tekniset tiedot

1. SOVELTAMISALA

Tätä sääntöä sovelletaan seuraavasti:

1.1 Osaa I sovelletaan luokkien M, N ja O (1) ajoneuvojen hyväksyntään polttonestesäiliöiden osalta.

1.2 Osaa II-1 sovelletaan valmistajan pyynnöstä a) tämän säännön osan I tai IV mukaisesti hyväksyttyjen luokkiin M, N ja O kuuluvien polttonestesäiliöillä varustettujen ajoneuvojen hyväksyntään edestä tai sivulta tapahtuvan törmäyksen yhteydessä syntyvän palovaaran torjunnan osalta sekä b) tämän säännön osan I tai IV mukaisesti hyväksyttyjen luokkiin M1 ja N1 kuuluvien kokonaismassaltaan yli 2,8 tonnin painoisten ja luokkiin M2, M3, N2, N3 and O kuuluvien polttonestesäiliöillä varustettujen ajoneuvojen hyväksyntään takaa tapahtuvan törmäyksen yhteydessä syntyvän palovaaran torjunnan osalta. Osaa II-2 sovelletaan tämän säännön osan I tai IV mukaisesti hyväksyttyjen luokkiin M1 ja N1 kuuluvien kokonaismassaltaan enintään 2,8 tonnin painoisten polttonestesäiliöillä varustettujen ajoneuvojen hyväksyntään takaa tapahtuvan törmäyksen yhteydessä syntyvän palovaaran torjunnan osalta.

1.3 Osaa III sovelletaan polttonestesäiliöiden hyväksyntään erillisinä teknisinä yksikköinä.

1.4 Osaa IV sovelletaan ajoneuvojen hyväksyntään hyväksyttyjen polttonestesäiliöiden asentamisen osalta.

2. HYVÄKSYNNÄN HAKEMINEN

2.1 Tämän säännön osan I tai II mukaisen hyväksynnän hakeminen

2.1.1 Ajoneuvon valmistaja tai tämän valtuuttama edustaja jättää hakemuksen, jossa haetaan ajoneuvotyypille tämän säännön osan I tai II mukaista hyväksyntää.

2.1.2 Hakemukseen on liitettävä kolmena kappaleena jäljempänä mainitut asiakirjat sekä seuraavat tiedot:

2.1.2.1 ajoneuvotyypin yksityiskohtainen kuvaus kohdassa 4.2 ja/tai 7.2 mainittujen tekijöiden osalta; moottorin tyypin ja ajoneuvotyypin ilmaisevat numerot ja/tai merkit on ilmoitettava;

2.1.2.2 polttoainesäiliön ominaisuudet osoittavat piirrokset, joista käy ilmi myös säiliön materiaali;

2.1.2.3 koko polttoaineensyöttöjärjestelmän kattava kuvaus, josta käy ilmi kunkin komponentin sijainti ajoneuvossa; sekä

2.1.2.4 tämän säännön osan II mukaisessa hakemuksessa sähkölaitteiston kuvaus, josta käy ilmi laitteiston sijainti ja tapa, jolla se on kiinnitetty ajoneuvoon.

2.1.3 Tyyppihyväksyntätesteistä vastaavalle tutkimuslaitokselle on toimitettava seuraavat:

2.1.3.1 näytekappale hyväksyttävästä ajoneuvotyypistä tai niistä ajoneuvon osista, joita tutkimuslaitos vaatii toimitettaviksi testejä varten;

2.1.3.2 jos kyseessä on muovista valmistetulla säiliöllä varustettu ajoneuvo, seitsemän ylimääräistä säiliötä lisävarusteineen;

2.1.3.3 jos kyseessä on muusta materiaalista valmistetulla säiliöllä varustettu ajoneuvo, kaksi ylimääräistä säiliötä lisävarusteineen.

2.2 Tämän säännön osan III mukaisen hyväksynnän hakeminen

2.2.1 Säiliön valmistaja tai tämän valtuuttama edustaja jättää hakemuksen, jolla haetaan polttonestesäiliötyypille tämän säännön osan III mukaista hyväksyntää.

2.2.2 Hyväksyntähakemukseen on liitettävä seuraavat asiakirjat kolmena kappaleena sekä seuraavat tiedot:

2.2.2.1 polttoainesäiliön yksityiskohtainen kuvaus kohdassa 10.2 mainittujen seikkojen osalta. Lisäksi on täsmennettävä, koskeeko hakemus säiliötyyppiä lisävarusteineen vai ilman niitä, ja onko hakemuksen kohteena yleinen käyttö vai käyttö tietyssä ajoneuvossa. Jos hakemus koskee säiliön tyyppihyväksyntää ilman lisävarusteita, on selvästi yksilöitävä testeissä käytettävät lisävarusteet.

2.2.2.2 polttoainesäiliön ominaisuudet osoittavat piirrokset, joista käy ilmi myös säiliön materiaali. Jos kyse on tietyssä ajoneuvossa käytettävästä säiliöstä, annetaan lisäksi kuvaus testeissä käytettävien ajoneuvonosien ominaisuuksista.

2.2.3 Tyyppihyväksynnästä vastaavalle tutkimuslaitokselle on toimitettava seuraavat:

2.2.3.1 jos kyseessä on muovista valmistettu säiliö, seitsemän säiliötä lisävarusteineen; jos kyse on ilman lisävarusteitaan hyväksyttävästä säiliöstä, ajoneuvoon tavanomaisesti asennettavan säiliön lisävarusteet seitsemänä kappaleena.

2.2.3.2 jos kyseessä on muusta materiaalista valmistettu säiliö, kaksi säiliötä lisävarusteineen; jos kyse on ilman lisävarusteitaan hyväksyttävästä säiliöstä, ajoneuvoon tavanomaisesti asennettavan säiliön lisävarusteet kahtena kappaleena;

2.2.3.3 jos kyse on muovista valmistetusta tietyssä ajoneuvossa käytettäväksi tarkoitetusta säiliöstä, liitteen 5 kohdassa 5.3.2 mainitut ajoneuvonosat.

2.3 Tämän säännön osan IV mukaisen hyväksynnän hakeminen

2.3.1 Ajoneuvon valmistaja tai tämän valtuuttama edustaja jättää hakemuksen, jolla haetaan ajoneuvotyypille tämän säännön osan IV mukaista hyväksyntää.

2.3.2 Hyväksyntähakemukseen on liitettävä seuraavat asiakirjat kolmena kappaleena sekä seuraavat tiedot:

2.3.2.1 kuvaus ajoneuvotyypistä kohdassa 12.2 mainittujen ominaisuuksien osalta; moottorin tyypin ja ajoneuvotyypin ilmaisevat numerot ja/tai merkit on ilmoitettava;

2.3.2.2 koko polttoaineensyöttöjärjestelmän kattava kaavio, josta käy ilmi kunkin komponentin sijainti ajoneuvossa;

2.3.2.3 luettelo kaikista polttonestesäiliön tyypeistä, jotka on hyväksytty tämän säännön osan III mukaisesti ja tarkoitettu asennettavaksi asianomaiseen ajoneuvotyyppiin.

2.3.3 Tyyppihyväksynnästä vastaavalle tutkimuslaitokselle on toimitettava seuraavat:

2.3.3.1 hyväksyttävää tyyppiä edustava ajoneuvo;

2.3.3.2 tarvittaessa kaksi ylimääräistä säiliötä lisävarusteineen kutakin ilman lisävarusteita hyväksyttävää polttoainesäiliötyyppiä kohti.

3. HYVÄKSYNTÄ

3.1 Tämän säännön osan I ja/tai osan II mukainen hyväksyntä

3.1.1 Jos tämän säännön mukaisesti hyväksyttäväksi toimitettu ajoneuvo vastaa osan I ja/tai osan II vaatimuksia, on kyseiselle ajoneuvotyypille myönnettävä tyyppihyväksyntä.

3.1.2 Kullekin hyväksytylle tyypille annetaan hyväksyntänumero, jonka kaksi ensimmäistä numeroa ilmaisevat hyväksynnän antopäivänä tuoreimman sääntöön sisällytetyn muutossarjan. Sopimuspuoli voi kuitenkin antaa saman hyväksyntänumeron useammalle kohdassa 4.2 ja/tai 7.2 olevan määritelmän mukaiselle ajoneuvotyypille, jos tyypit ovat saman perusmallin variantteja ja jos kukin tyyppi testataan erikseen ja havaitaan tässä säännössä vahvistettujen edellytysten mukaiseksi.

3.1.3 Tähän sääntöön perustuvasta ajoneuvotyypin hyväksynnästä tai sen epäämisestä on ilmoitettava tätä sääntöä soveltaville sopimuksen osapuolille tämän säännön liitteen 1 lisäyksessä 1 olevan mallin mukaisella lomakkeella ja piirustuksilla, joissa esitetään kohdissa 2.1.2.2, 2.1.2.3 ja 2.1.2.4 tarkoitetut (hakijan hyväksyntää varten toimittamat) tiedot. Piirustusten on oltava enintään A4-kokoisia (210 × 297 mm) taikka tähän kokoon taitettuja ja mittakaavaltaan sopivia.

3.1.4 Jokaiseen tämän säännön perusteella hyväksytyn tyyppiin mukaiseen ajoneuvoon on kiinnitettävä näkyvästi hyväksyntälomakkeessa määriteltyyn helppopääsyiseen paikkaan kansainvälinen hyväksyntämerkki, joka koostuu seuraavista osista:

3.1.4.1 E-kirjain ja hyväksynnän myöntäneen maan (2) tunnusnumero, jotka ovat ympyrän sisällä;

3.1.4.2 tämän säännön numero ja merkintä RI, jos ajoneuvo on hyväksytty säännön osan I mukaisesti, tai merkintä RII-1, jos ajoneuvo on hyväksytty säännön osan I tai IV ja osan II-1 mukaisesti, tai merkintä RII-2, jos ajoneuvo on hyväksytty säännön osan I tai IV ja osan II-2 mukaisesti, sekä viiva ja hyväksyntänumero kohdassa 3.1.4.1 tarkoitetun ympyrän oikealle puolelle sijoitettuna.

3.1.5 Jos ajoneuvo on sellaisen ajoneuvotyypin mukainen, joka on hyväksytty yhden tai useamman muun sopimukseen liitetyn säännön perusteella tämän säännön mukaisesti hyväksynnän myöntäneessä maassa, kohdassa 3.1.4.1 tarkoitettua tunnusta ei tarvitse toistaa. Tällöin sijoitetaan pystysarakkeisiin kohdan 3.1.4.1 mukaisen tunnuksen oikealle puolelle numerot, hyväksyntien numerot ja tunnukset kaikkien niiden sääntöjen osalta, joiden perusteella on myönnetty hyväksyntä maassa, joka on myöntänyt hyväksynnän tämän säännön perusteella.

3.1.6 Hyväksyntämerkin on oltava selvästi luettavissa ja pysyvä.

3.1.7 Hyväksyntämerkki on sijoitettava valmistajan kiinnittämään ajoneuvon tyyppikilpeen tai lähelle sitä.

3.1.8 Tämän säännön liitteessä 2 annetaan esimerkkejä hyväksyntämerkistä.

3.2 Tämän säännön osan III mukainen hyväksyntä

3.2.1 Jos tämän säännön mukaisesti hyväksyttäväksi toimitettu säiliö vastaa osan III vaatimuksia, on kyseiselle säiliötyypille myönnettävä hyväksyntä.

3.2.2 Kullekin hyväksytylle tyypille annetaan hyväksyntänumero, jonka kaksi ensimmäistä numeroa ilmaisevat hyväksynnän antopäivänä tuoreimman sääntöön sisällytetyn muutossarjan.

3.2.3 Tähän sääntöön perustuvasta ajoneuvotyypin hyväksynnästä tai sen epäämisestä on ilmoitettava tätä sääntöä soveltaville sopimuspuolille tämän säännön liitteen 1 lisäyksessä 2 olevan mallin mukaisella lomakkeella ja piirustuksilla, joissa esitetään kohdissa 2.2.2.1 ja 2.2.2.2 tarkoitetut (hakijan hyväksyntää varten toimittamat) tiedot. Piirustusten on oltava enintään A4-kokoisia (210 × 297 mm) taikka tähän kokoon taitettuja ja mittakaavaltaan sopivia.

3.2.4 Kaikkiin tämän säännön perusteella hyväksytyn tyypin mukaisiin säiliöihin on kiinnitettävä näkyvästi ja hyväksyntälomakkeessa määriteltyyn helppopääsyiseen paikkaan kansainvälinen hyväksyntämerkki, joka koostuu seuraavista osista:

3.2.4.1 E-kirjain ja hyväksynnän myöntäneen maan (3) tunnusnumero, jotka ovat ympyrän sisällä;

3.2.4.2 tämän säännön numero ja sen jälkeen seuraavat: merkintä RIII; merkintä U, jos säiliö on hyväksytty yleiseen käyttöön, tai merkintä S, jos säiliö on hyväksytty käytettäväksi tietyssä ajoneuvossa; merkintä +A, jos säiliö on hyväksytty lisävarusteineen, tai merkintä #A, jos säiliö on hyväksytty ilman lisävarusteita; sekä viiva ja hyväksyntänumero kohdassa 3.2.4.1 tarkoitetun ympyrän oikealle puolelle sijoitettuna.

3.2.5 Hyväksyntämerkin on oltava pysyvä ja selvästi luettava, kun säiliö on asennettuna ajoneuvoon.

3.2.6 Tämän säännön liitteessä 2 annetaan esimerkkejä hyväksyntämerkistä.

3.3 Tämän säännön osan IV mukainen hyväksyntä

3.3.1 Jos tämän säännön mukaisesti hyväksyttäväksi toimitettu ajoneuvo vastaa osan IV vaatimuksia, on kyseiselle ajoneuvotyypille myönnettävä tyyppihyväksyntä.

3.3.2 Kullekin hyväksytylle tyypille annetaan hyväksyntänumero, jonka kaksi ensimmäistä numeroa ilmaisevat hyväksynnän antopäivänä tuoreimman sääntöön sisällytetyn muutossarjan. Sopimuspuoli voi kuitenkin antaa saman hyväksyntänumeron useammalle kohdassa 12.2 olevan määritelmän mukaiselle ajoneuvotyypille, jos tyypit ovat saman perusmallin variantteja ja jos kukin tyyppi testataan erikseen ja havaitaan tässä säännössä vahvistettujen edellytysten mukaiseksi.

3.3.3 Tähän sääntöön perustuvasta ajoneuvotyypin hyväksynnästä tai sen epäämisestä on ilmoitettava tätä sääntöä soveltaville sopimuspuolille tämän säännön liitteen 1 lisäyksessä 1 olevan mallin mukaisella lomakkeella ja piirustuksilla, joissa esitetään kohdissa 2.3.2.1, 2.3.2.2 ja 2.3.2.3 tarkoitetut (hakijan hyväksyntää varten toimittamat) tiedot. Piirustusten on oltava enintään A4-kokoisia (210 × 297 mm) taikka tähän kokoon taitettuja ja mittakaavaltaan sopivia.

3.3.4 Jokaiseen tämän säännön perusteella hyväksytyn ajoneuvotyypin mukaiseen ajoneuvoon on kiinnitettävä näkyvästi hyväksyntälomakkeessa määriteltyyn helppopääsyiseen paikkaan kansainvälinen hyväksyntämerkki, joka koostuu seuraavista osista:

3.3.4.1 E-kirjain ja hyväksynnän myöntäneen maan (3) tunnusnumero, jotka ovat ympyrän sisällä;

3.3.4.2 tämän säännön numero, merkintä RIV, viiva ja hyväksyntänumero, jotka ovat kohdassa 3.3.4.1 tarkoitetun ympyrän oikealla puolella.

3.3.5 Jos ajoneuvo on sellaisen ajoneuvotyypin mukainen, joka on hyväksytty yhden tai useamman muun sopimukseen liitetyn säännön perusteella tämän säännön mukaisesti hyväksynnän myöntäneessä maassa, kohdassa 3.3.4.1 tarkoitettua tunnusta ei tarvitse toistaa. Tällöin sijoitetaan pystysarakkeisiin kohdan 3.3.4.1 mukaisen tunnuksen oikealle puolelle numerot, hyväksyntien numerot ja tunnukset kaikkien niiden sääntöjen osalta, joiden perusteella on myönnetty hyväksyntä maassa, joka on myöntänyt hyväksynnän tämän säännön perusteella.

3.3.6 Hyväksyntämerkin on oltava selvästi luettavissa ja pysyvä.

3.3.7 Hyväksyntämerkki on sijoitettava valmistajan kiinnittämään ajoneuvon tyyppikilpeen tai lähelle sitä.

3.3.8 Tämän säännön liitteessä 2 annetaan esimerkkejä hyväksyntämerkistä.

OSA I AJONEUVON HYVÄKSYNTÄ POLTTOAINESÄILIÖIDEN OSALTA

4. MÄÄRITELMÄT

Tämän säännön tässä osassa sovelletaan seuraavia määritelmiä:

4.1 ’Ajoneuvon hyväksynnällä’ tarkoitetaan ajoneuvotyypin hyväksyntää polttonestesäiliöiden osalta.

4.2 ’Ajoneuvotyypillä’ tarkoitetaan ajoneuvoja, jotka eivät eroa toisistaan seuraavien olennaisten ominaisuuksiensa suhteen: 4.2.1 valmistajan käyttämä tyyppinimitys; 4.2.2 luokan M1 (4) ajoneuvoissa säiliöiden sijainti ajoneuvossa siinä määrin kuin se vaikuttaa kielteisesti kohdan 5.10 vaatimusten täyttymiseen.

4.3 ’Matkustamolla’ tarkoitetaan ajoneuvossa oleville varattua tilaa, joka rajoittuu kattoon, lattiaan, sivuseiniin, oviin, ulkoseinien ikkunoihin, moottoritilan väliseinään sekä osaston takaosan väliseinän pintaan tai takaistuimen selkänojan tasoon.

4.4 ’Säiliöllä’ tarkoitetaan säiliöitä, jotka on suunniteltu pitämään sisällään kohdassa 4.6 määriteltyä ensisijaisesti ajoneuvon voimanlähteenä käytettävää polttonestettä, lukuun ottamatta lisävarusteita (täyttöputki – jos se on erillinen osa –, täyttöaukko, tulppa, mittari, liitännät moottoriin tai ylipaineentasausliitännät jne.).

4.5 ’Polttoainesäiliön tilavuudella’ tarkoitetaan valmistajan ilmoittamaa polttoainesäiliön tilavuutta.

4.6 ’Polttonesteellä’ tarkoitetaan polttoainetta, joka on nestemäistä normaalissa lämpötilassa ja paineessa.

5. POLTTONESTESÄILIÖITÄ KOSKEVAT VAATIMUKSET

5.1 Polttoainesäiliöt on valmistettava korroosionkestäviksi.

5.2 Säiliöiden on kaikilla niihin tavallisesti asennettavilla lisävarusteilla varustettuina läpäistävä kohdassa 6.1 esitetyllä tavalla suoritetut tiiviystestit siten, että niiden suhteellinen sisäinen paine on kaksinkertainen verrattuna työylipaineeseen mutta kuitenkin vähintään 30 kPa (0,3 bar) ylipainetta.

Muovisten säiliöiden katsotaan olevan tämän vaatimuksen mukaisia, jos ne ovat läpäisseet liitteen 5 kohdassa 2 kuvatun testin.

5.3 Ylipaine tai työpaineen ylittävä paine on automaattisesti tasattava sopivilla laitteilla (ilmanvaihtoputket, varoventtiilit jne.).

5.4 Ilmanvaihtoputkien on oltava sellaisia, ettei palovaaraa synny. Erityisesti on huolehdittava siitä, ettei säiliöitä täytettäessä mahdollisesti vuotava polttoaine valu pakojärjestelmän päälle. Se on ohjattava maahan.

5.5 Säiliöitä ei saa sijoittaa matkustamon tai muun siihen kiinteästi liittyvän tilan pintoihin (lattiaan, kattoon, rintapeltiin), eivätkä ne saa muodostaa tällaista pintaa.

5.6 Kuljettajalle ja matkustajille varattu tila on erotettava säiliöistä väliseinällä. Väliseinässä voi olla aukkoja (esim. johtojen läpivientiä varten), jos ne on sijoiteltu siten, ettei polttoaine voi normaalissa käytössä vapaasti valua säiliöistä kuljettajalle ja matkustajille varattuun tilaan tai muuhun siihen kiinteästi liittyvään tilaan.

5.7 Kaikkien säiliöiden on oltava tukevasti kiinnitettyjä ja siten sijoitettuja, että tavanomaisissa käyttöoloissa säiliöstä tai sen lisävarusteista mahdollisesti vuotava polttoaine valuu maahan eikä kuljettajalle ja matkustajille varattuun tilaan.

5.8 Täyttöaukkoa ei saa sijoittaa kuljettajalle ja matkustajille varattuun tilaan, tavaratilaan eikä moottoritilaan.

5.9 Polttoainetta ei saa vuotaa säiliön tulpan tai sellaisten laitteiden kautta, joilla huolehditaan ylipaineen tasaamisesta ajoneuvon ennakoitavissa olevan käytön aikana. Jos ajoneuvo on ylösalaisin, nestettä saa kuitenkin tippua, kunhan määrä on enintään 30 g/min. Tämän vaatimuksen täyttyminen on todennettava kohdassa 6.2 tarkoitetun testin aikana.

5.9.1 Polttoaineen täyttöaukon tulpan on oltava kiinnitetty täyttöputkeen.

5.9.1.1 Kohdan 5.9.1 vaatimusten katsotaan täyttyvän, jos polttoaineen täyttöaukon tulpan puuttumisesta aiheutuvat liialliset haihtumispäästöt ja polttoaineen läikkyminen on estetty.

Tämä voidaan toteuttaa käyttämällä jotakin seuraavista:

5.9.1.1.1 automaattisesti avautuva ja sulkeutuva polttoaineen täyttöaukon tulppa, jota ei voi irrottaa;

5.9.1.1.2 rakenteelliset ominaisuudet, joilla estetään liialliset haihtumispäästöt polttoaineen täyttöaukon tulpan puuttuessa;

5.9.1.1.3 muu järjestelmä, jolla on sama vaikutus. Tällaisia voivat olla esimerkiksi ketjulla tai muulla kiinnittimellä varustettu täyttöaukon tulppa taikka tulppa, joka avataan ja suljetaan ajoneuvon käynnistämiseen käytettävän virta-avaimen avulla. Tässä tapauksessa avain on voitava poistaa täyttöaukon tulpasta ainoastaan tulpan ollessa lukittuna. Ketjulla tai muulla kiinnittimellä varustetun tulpan käyttö ei kuitenkaan yksin riitä, kun kyse on muista kuin luokkien M1 ja N1 ajoneuvoista.

5.9.2 Säiliön tulpan ja täyttöputken on oltava kiinnitetty tukevasti paikoilleen. Suljettaessa tulpan on sovittava tiiviisti paikalleen tiivistettä ja täyttöputkea vasten.

5.10 Säiliöt on asennettava siten, että ne on suojattu ajoneuvon etu- tai takaosaan kohdistuvasta törmäyksestä aiheutuvilta vahingoilta. Säiliöiden läheisyydessä ei saa olla ulkonevia osia, teräviä reunoja tms.

5.11 Polttoainesäiliö lisävarusteineen on suunniteltava ja asennettava ajoneuvoon siten, että vältetään staattiseen sähköön liittyvät syttymisvaarat.

Tarvittaessa on toteutettava toimenpiteet, joilla sähkövaraus johdetaan pois. Järjestelmää sähkövarauksen johtamiseksi pois ei kuitenkaan tarvita sellaisissa säiliöissä, joiden sisältämän polttoaineen leimahduspiste on vähintään 55 °C liitteen 1 lisäyksessä 2 olevan ilmoituslomakkeen kohdan 5.1 mukaisesti. Leimahduspiste määritetään standardin ISO 2719:2002 mukaisesti.

Valmistajan on osoitettava tutkimuslaitokselle ne toimenpiteet, joilla mainitut vaatimukset täytetään.

5.12 Polttoainesäiliöt on valmistettava palonkestävästä metallista. Säiliöt voidaan valmistaa muovista, kunhan liitteen 5 vaatimukset täyttyvät.

6. POLTTONESTESÄILIÖIDEN TESTAAMINEN

6.1 Hydraulinen testi

Säiliölle on suoritettava hydraulinen sisäisen paineen testi. Testi suoritetaan erilliselle yksikölle, johon on liitetty kaikki siihen kuuluvat lisävarusteet. Säiliö on täytettävä kokonaan palamattomalla nesteellä (esimerkiksi vedellä). Kaikkien ulkopuolisten yhteyksien katkaisemisen jälkeen on painetta vähitellen nostettava sen yhteysputken kautta, jonka kautta polttoainetta syötetään moottoriin, kunnes suhteellinen sisäinen paine on kaksinkertainen käytettyyn työpaineeseen verrattuna ja joka tapauksessa vähintään 30 kPa (0,3 bar) ylipainetta. Tätä painetta on pidettävä yllä yhden minuutin ajan. Tänä aikana säiliöön ei saa tulla murtumia eikä se saa vuotaa, mutta sen muoto saa muuttua pysyvästi.

6.2 Kumoamistesti

6.2.1 Säiliö kaikkine lisävarusteineen on kiinnitettävä testilaitteeseen tavalla, joka vastaa säiliön asennustapaa siinä ajoneuvossa, johon säiliö on tarkoitettu. Tämä koskee myös järjestelmiä, joiden tarkoituksena on huolehtia sisäisen ylipaineen tasaamisesta.

6.2.2 Testilaitteen on käännyttävä ajoneuvon pituusakselin suuntaisen akselin ympäri.

6.2.3 Testiä varten säiliö täytetään 90 prosenttiin ja 30 prosenttiin tilavuudestaan palamattomalla nesteellä, jonka tiheys ja viskositeetti ovat lähellä tavallisesti käytetyn polttonesteen tiheyttä ja viskositeettia (vesi voidaan hyväksyä).

6.2.4 Säiliötä käännetään 90° oikealle asennosta, joka vastaa asennusta ajoneuvoon. Säiliötä pidetään tässä asennossa vähintään viiden minuutin ajan. Tämän jälkeen säiliötä käännetään vielä 90° samaan suuntaan. Säiliötä pidetään tässä asennossa, jossa se on täysin ylösalaisin, vielä vähintään viiden minuutin ajan. Säiliö käännetään takaisin tavanomaiseen asentoonsa. Testineste, joka ei ole virrannut huohotusjärjestelmästä takaisin säiliöön, poistetaan ja korvataan tarvittaessa. Sitten säiliötä käännetään 90° vastakkaiseen suuntaan ja pidetään tässä asennossa vähintään viiden minuutin ajan.

Säiliötä käännetään 90° lisää samaan suuntaan. Säiliötä pidetään tässä asennossa eli täysin ylösalaisin vähintään viiden minuutin ajan. Säiliö käännetään sitten takaisin tavanomaiseen asentoonsa.

Kukin perättäinen 90 asteen kääntö tehdään 1–3 minuutin aikavälein.

OSA II-1 AJONEUVON HYVÄKSYNTÄ TÖRMÄYKSEN YHTEYDESSÄ SYNTYVÄN PALOVAARAN TORJUNNAN OSALTA

7. MÄÄRITELMÄT

Tämän säännön tässä osassa sovelletaan seuraavia määritelmiä:

7.1 ’Ajoneuvon hyväksynnällä’ tarkoitetaan ajoneuvotyypin hyväksyntää palovaaran torjunnan osalta.

7.2 ’Ajoneuvotyypillä’ tarkoitetaan ajoneuvoja, jotka eivät eroa toisistaan seuraavien olennaisten ominaisuuksiensa suhteen: 7.2.1 säiliöiden rakenne, muoto, mitat ja materiaalit (metalli tai muovi); 7.2.2 luokan M1 (5) ajoneuvoissa säiliöiden sijainti ajoneuvossa siinä määrin kuin se vaikuttaa kielteisesti kohdan 5.10 vaatimusten täyttymiseen; 7.2.3 polttoaineensyöttöjärjestelmän (pumppu, suodattimet jne.) ominaisuudet ja sijainti; 7.2.4 sähkölaitteiston ominaisuudet ja sijainti siltä osin kuin ne vaikuttavat tässä säännössä määritellyn törmäystestin tuloksiin

7.3 ’Poikittaistasolla’ tarkoitetaan pystysuoraa tasoa, joka on kohtisuorassa ajoneuvon pituussuuntaiseen keskiviivaan nähden.

7.4 ’Kuormittamattomalla massalla’ tarkoitetaan ajokuntoisen ajoneuvon massaa ilman kuljettajaa, matkustajia tai kuormaa mutta sisältäen polttoaineen, jäähdytysnesteen, voiteluöljyt, työkalut ja varapyörän (jos valmistaja toimittaa viimeksi mainitut vakiovarusteina).

8. POLTTOAINESÄILIÖN ASENTAMISTA KOSKEVAT VAATIMUKSET

8.1 Polttoainejärjestelmä

8.1.1 Ajoneuvot on hyväksyttävä tämän säännön osan I tai osan IV mukaisesti.

8.1.2 Polttoainejärjestelmän komponentit on suojattava rungon tai korin osilla riittävällä tavalla mahdollisilta kosketuksilta maassa oleviin esteisiin. Suojaa ei vaadita, jos ajoneuvon alla olevat komponentit ovat etäämpänä maasta kuin niiden edessä oleva rungon tai korin osa.

8.1.3 Putket ja kaikki muut polttoainejärjestelmän osat on sijoitettava ajoneuvoon sellaisiin paikkoihin, jotka ovat mahdollisimman hyvin suojattuja. Kierto- ja taipumisliikkeet tai ajoneuvon rakenteen tai käyttöyksikön tärinä eivät saa altistaa polttoainejärjestelmän komponentteja hankaukselle, paineelle tai muulle tavallisesta poikkeavalle rasitukselle.

8.1.4 Taipuisien tai joustavien putkien sekä polttoainejärjestelmän komponenttien jäykkien osien väliset liitokset on suunniteltava ja rakennettava niin, että ne pysyvät tiiviinä ajoneuvon eri käyttöoloissa huolimatta kierto- ja taipumisliikkeistä tai ajoneuvon rakenteen tai käyttöyksikön tärinästä.

8.1.5 Jos täyttöaukko on sijoitettu ajoneuvon kylkeen, sen tulppa ei suljettuna saa ulottua viereisiä koripintoja ulommaksi.

8.2 Sähkölaitteet

8.2.1 Sähköjohdot, joita ei ole sijoitettu onttoihin komponentteihin, on kiinnitettävä ajoneuvon rakenteeseen tai lähellä oleviin seiniin tai väliseiniin. Seinissä tai väliseinissä olevat läpiviennit on suojattava riittävällä tavalla, niin ettei johtojen eristys vaurioidu.

8.2.2 Sähkölaitteet on suunniteltava, rakennettava ja asennettava niin, että niiden komponentit kestävät ruostumista aiheuttavia olosuhteita.

9. AJONEUVON TESTAUS

Suoritettaessa tämän säännön liitteessä 3 kuvatun menetelmän mukaista etutörmäystestiä estettä käyttäen, säännön nro 95 (muutossarja 01) liitteessä 4 kuvatun menetelmän mukaista sivuttaistörmäystestiä taikka tämän säännön liitteessä 4 kuvatun menetelmän mukaista takatörmäystestiä edellytetään seuraavaa:

9.1 Polttoainejärjestelmästä saa törmäyksen yhteydessä vuotaa nestettä vain vähäisiä määriä.

9.2 Jos nestevuoto polttoainejärjestelmästä jatkuu törmäyksen jälkeen, vuoto saa olla enintään 30 g minuutissa. Jos polttoainejärjestelmästä päässyt neste sekoittuu muista järjestelmistä peräisin olevien nesteiden kanssa ja jos eri nesteitä ei vaivatta voida erottaa toisistaan ja tunnistaa, jatkuva vuoto on arvioitava kaikkien kerättyjen nesteiden perusteella.

9.3 Polttoaineen ylläpitämää paloa ei saa esiintyä.

9.4 Akun kiinnityslaitteen on pidettävä akku paikallaan kohdassa 9 kuvattujen törmäysten aikana ja sen jälkeen.

9.5 Valmistajan pyynnöstä voidaan tämän säännön liitteessä 3 kuvattu etutörmäystesti korvata säännön nro 94 (muutossarja 01) liitteessä 3 kuvatulla testausmenetelmällä.

OSA II-2 AJONEUVON HYVÄKSYNTÄ TAKATÖRMÄYKSEN YHTEYDESSÄ SYNTYVÄN PALOVAARAN TORJUNNAN OSALTA

9.6 Määritelmät ja testausvaatimukset

9.6.1 Sovelletaan osan II-1 kohtia 7–8.2.2.

9.6.2 Ajoneuvon testaus on suoritettava tämän säännön liitteessä 4 kuvailtujen menettelyjen mukaisesti.

9.6.3 Osan II-1 kohtien 9.1–9.4 vaatimusten on täytyttävä törmäyksen jälkeen.

OSA III POLTTONESTESÄILIÖIDEN HYVÄKSYMINEN ERILLISINÄ TEKNISINÄ YKSIKKÖINÄ

10. MÄÄRITELMÄT

Tämän säännön tässä osassa sovelletaan seuraavia määritelmiä:

10.1 ’Säiliöllä’ tarkoitetaan säiliöitä, jotka on tarkoitettu sisältämään kohdassa 10.3 tarkoitettua polttonestettä, jota käytetään ajoneuvon päävoimanlähteenä. Säiliö voidaan hyväksyä joko lisävarusteiden kanssa tai ilman niitä (täyttöputki – jos se on erillinen osa –, täyttöaukko, tulppa, mittari, liitännät moottoriin tai ylipaineentasausliitännät jne.).

10.2 ’Polttoainesäiliön tilavuudella’ tarkoitetaan valmistajan ilmoittamaa polttoainesäiliön tilavuutta.

10.3 ’Polttonesteellä’ tarkoitetaan polttoainetta, joka on nestemäistä normaalissa lämpötilassa ja paineessa.

10.4 ’Säiliön hyväksynnällä’ tarkoitetaan polttonestesäiliötyypin hyväksyntää.

10.5 ’Säiliötyypillä’ tarkoitetaan säiliöitä, jotka eivät eroa toisistaan seuraavien olennaisten ominaisuuksien osalta: 10.5.1 säiliön rakenne, muoto, mitat ja materiaali (metalli tai muovi); 10.5.2 säiliön käyttötarkoitus: yleiskäyttö tai käyttö tietyssä ajoneuvossa; 10.5.3 kuuluuko säiliöön lisävarusteita vai ei.

11. POLTTONESTESÄILIÖITÄ KOSKEVAT VAATIMUKSET

11.1 Kohdissa 5.1, 5.2, 5.3, 5.9, 5.12, 6.1 ja 6.2 asetettujen vaatimusten on täytyttävä, kun säiliöt on varustettu niillä lisävarusteilla, jotka niihin tavallisesti liitetään.

11.2 Kun säiliö on tarkoitus hyväksyä ilman lisävarusteita, valmistajan asiakirjoissa on selvästi yksilöitävä testissä käytettävät lisävarusteet.

OSA IV AJONEUVOJEN HYVÄKSYMINEN HYVÄKSYTTYJEN POLTTOAINESÄILIÖIDEN ASENTAMISEN OSALTA

12. MÄÄRITELMÄT

Tämän säännön tässä osassa sovelletaan seuraavia määritelmiä:

12.1 ’Ajoneuvon hyväksynnällä’ tarkoitetaan ajoneuvotyypin hyväksyntää tämän säännön osan III mukaisesti hyväksyttyä tyyppiä olevien säiliöiden asentamisen osalta.

12.2 ’Ajoneuvotyypillä’ tarkoitetaan ajoneuvoja, jotka eivät eroa toisistaan seuraavien olennaisten ominaisuuksiensa suhteen: 12.2.1 valmistajan käyttämä tyyppinimitys; 12.2.2 luokan M1 (6) ajoneuvoissa säiliöiden sijainti ajoneuvossa siinä määrin kuin se vaikuttaa kielteisesti kohdan 5.10 vaatimusten täyttymiseen.

13. POLTTOAINESÄILIÖN ASENTAMISTA KOSKEVAT VAATIMUKSET

13.1 Kohdissa 5.4, 5.5, 5.6, 5.7, 5.8, 5.10 ja 5.11 asetettujen vaatimusten on täytyttävä.

13.2 Jos säiliö hyväksytään ilman lisävarusteita, testeissä säiliön kanssa käytetyt, valmistajan asiakirjoissa kohdan 11.2 mukaisesti yksilöidyt lisävarusteet on valmistajan pyynnöstä sisällytettävä tämän säännön osan IV mukaiseen hyväksyntään. Hyväksyntään on sisällytettävä myös muut lisävarusteet, mikäli tutkimuslaitos katsoo, että ajoneuvo täyttää tämän säännön osissa III ja IV asetetut vaatimukset.

14. AJONEUVON TAI SÄILIÖN TYYPIN MUUTOKSET

14.1 Ajoneuvo- tai säiliötyyppiin mahdollisesti tehtävistä muutoksista on ilmoitettava tyyppihyväksyntäviranomaiselle, joka on hyväksynyt kyseisen ajoneuvotyypin. Viranomainen voi tämän jälkeen

14.1.1 katsoa, että tehdyillä muutoksilla ei todennäköisesti ole havaittavia kielteisiä vaikutuksia ja että ajoneuvo täyttää yhä vaadittavat edellytykset, tai

14.1.2 vaatia testien suorittamisesta vastaavalta tutkimuslaitokselta uuden testausselosteen.

14.2 Tämän säännön osan II mukaisesti testatun ajoneuvon varianttia, jonka kuormittamaton massa poikkeaa enintään ± 20 prosenttia hyväksyntätestissä käytetyn ajoneuvon kuormittamattomasta massasta, ei pidetä ajoneuvotyyppiin tehtynä muutoksena, sanotun kuitenkaan rajoittamatta kohdan 14.1 soveltamista.

14.3 Hyväksynnän vahvistaminen tai epääminen, jossa eritellään muutokset, on annettava tiedoksi tätä sääntöä soveltaville sopimuksen sopimuspuolille kohdassa 3.1.3, 3.2.3 tai 3.3.3 tarkoitetulla menettelyllä.

15. TUOTANNON VAATIMUSTENMUKAISUUS

Tuotannon vaatimustenmukaisuuden valvontamenettelyjen on oltava sopimuksen lisäyksessä 2 (E/ECE/324-E/ECE/TRANS/505/Rev.2) esitettyjen määräysten sekä seuraavien vaatimusten mukaisia:

15.1 Kaikkien tässä säännössä määritellyllä hyväksyntämerkillä varustettujen ajoneuvojen tai säiliöiden on oltava hyväksytyn ajoneuvotyypin mukaisia ja täytettävä edellä olevien asianomaisten osien vaatimukset.

15.2 Kohdassa 15.1 tarkoitetun vaatimustenmukaisuuden todentamiseksi tehdään satunnaisotantaan perustuva tarkastus riittävälle määrälle sarjatuotannossa valmistettavia ajoneuvoja tai säiliöitä, joissa on tässä säännössä vaadittu hyväksyntämerkki.

15.3 Ajoneuvon tai säiliön vastaavuus hyväksyttyyn tyyppiin nähden tarkastetaan pääsääntöisesti hyväksyntälomakkeessa ja sen liitteissä annetun kuvauksen perusteella. Ajoneuvolle tai säiliölle tehdään kuitenkin tarvittaessa kohdassa 6 kuvatut tarkastukset.

16. SEURAAMUKSET VAATIMUSTENMUKAISUUDESTA POIKKEAVASTA TUOTANNOSTA

16.1 Ajoneuvo- tai säiliötyypille tämän säännön perusteella myönnetty hyväksyntä voidaan peruuttaa, jos kohdassa 15.1 asetettu vaatimus ei täyty tai jos ajoneuvo ei läpäise kohdassa 9 tarkoitettuja tarkastuksia.

16.2 Jos tätä sääntöä soveltava sopimuspuoli peruuttaa aiemmin myöntämänsä hyväksynnän, sen on ilmoitettava siitä muille tätä sääntöä soveltaville sopimuspuolille tämän säännön liitteessä 1 tai 2 esitetyn mallin mukaisella lomakkeella.

17. SIIRTYMÄMÄÄRÄYKSET

17.1 Muutossarjan 02 virallisesta voimaantulopäivästä alkaen yksikään tätä sääntöä soveltava sopimuspuoli ei saa evätä tämän säännön, sellaisena kuin se on muutettuna muutossarjalla 02, mukaista E-tyyppihyväksyntää.

17.2 Kun muutossarjan 02 voimaantulopäivästä on kulunut 12 kuukautta, tätä sääntöä soveltavat sopimuspuolet saavat myöntää E-tyyppihyväksynnän ainoastaan, jos hyväksyttävä ajoneuvotyyppi täyttää tämän säännön, sellaisena kuin se on muutettuna muutossarjalla 02, vaatimukset.

17.3 Siihen saakka, kun tämän säännön muutossarjan 02 voimaantulosta on kulunut 12 kuukautta, tätä sääntöä soveltavat sopimuspuolet eivät saa evätä kansallista tyyppihyväksyntää ajoneuvotyypiltä, joka on hyväksytty tämän säännön edellisen muutossarjan perusteella.

17.4 Kun tämän säännön muutossarjan 02 voimaantulosta on kulunut 24 kuukautta, tätä sääntöä soveltavat sopimuspuolet voivat evätä kansallisen ensirekisteröinnin (käyttöönoton) ajoneuvolta, joka ei täytä tämän säännön muutossarjan 02 vaatimuksia.

17.5 Muutossarjan 02 täydennyksen 3 virallisen voimaantulopäivän jälkeen mikään tätä sääntöä soveltava sopimuspuoli ei saa kieltäytyä myöntämästä E-hyväksyntiä tämän säännön mukaisesti, sellaisena kuin se on muutettuna muutossarjan 02 täydennyksellä 3.

17.6 Sen jälkeen, kun tämän säännön muutossarjan 02 täydennys 3 on tullut voimaan, muutossarjan 02 edellisten täydennysten mukaisesti myönnetyt ajoneuvojen hyväksynnät ovat edelleen voimassa ja tätä sääntöä soveltavien sopimuspuolten on edelleen myönnettävä laajennuksia sellaisiin hyväksyntiin ja hyväksyttävä ne.

17.7 Tätä sääntöä soveltavat sopimuspuolet eivät saa muutossarjan 03 virallisen voimaantulopäivän jälkeen kieltäytyä myöntämästä tai hyväksymästä tyyppihyväksyntää tämän säännön mukaisesti, sellaisena kuin se on muutettuna muutossarjalla 03.

17.8 Tätä sääntöä soveltavat sopimuspuolet saavat 1. syyskuuta 2018 alkaen myöntää tyyppihyväksyntiä vain, jos hyväksyttävänä oleva ajoneuvotyyppi vastaa tämän säännön vaatimuksia, sellaisena kuin se on muutettuna muutossarjalla 03.

17.9 Tätä sääntöä soveltavat sopimuspuolet eivät saa evätä laajennuksia olemassa olevien tyyppien tyyppihyväksyntiin, jotka on myönnetty tämän säännön edellisen muutossarjan mukaisesti.

17.10 Tämän säännön muutossarjan 03 voimaantulon jälkeenkin tätä sääntöä soveltavien sopimuspuolten on edelleen hyväksyttävä tyyppihyväksynnät, jotka on myönnetty tämän säännön edellisen muutossarjan mukaisesti ja joita muutossarja 03 ei koske.

17.11 Edellä esitetyistä siirtymämääräyksistä riippumatta sopimuspuolet, jotka alkavat soveltaa tätä sääntöä sen jälkeen, kun uusin muutossarja on tullut voimaan, voivat kieltäytyä hyväksymästä tyyppihyväksyntiä, jotka on myönnetty tämän säännön jonkin aiemman muutossarjan perusteella.

18. HYVÄKSYNTÄTESTEISTÄ VASTAAVIEN TUTKIMUSLAITOSTEN SEKÄ TYYPPIHYVÄKSYNTÄVIRANOMAISEN NIMET JA OSOITTEET

Tätä sääntöä soveltavien sopimuksen sopimuspuolten on ilmoitettava Yhdistyneiden kansakuntien sihteeristölle hyväksyntätestejä tekevien tutkimuslaitosten nimet ja osoitteet sekä niiden tyyppihyväksyntäviranomaisten nimet ja osoitteet, jotka myöntävät hyväksynnät ja joille toimitetaan lomakkeet todistukseksi muissa maissa myönnetystä hyväksynnästä tai hyväksynnän epäämisestä tai peruuttamisesta.

(1) Ajoneuvojen rakennetta koskevan konsolidoidun päätöslauselman (R.E.3) määritelmän mukaisesti (asiakirja ECE/TRANS/WP.29/78/Rev.3, kohta 2) – www.unece.org/trans/main/wp29/wp29wgs/wp29gen/wp29resolutions.html

(2) Vuoden 1958 sopimuksen sopimuspuolten tunnusnumerot esitetään ajoneuvojen rakennetta koskevan konsolidoidun päätöslauselman (R.E.3) liitteessä 3 (asiakirja ECE/TRANS/WP.29/78/Rev. 3) – www.unece.org/trans/main/wp29/wp29wgs/wp29gen/wp29resolutions.html

(3) Vuoden 1958 sopimuksen sopimuspuolten tunnusnumerot esitetään ajoneuvojen rakennetta koskevan konsolidoidun päätöslauselman (R.E.3) liitteessä 3 (asiakirja ECE/TRANS/WP.29/78/Rev. 3) – www.unece.org/trans/main/wp29/wp29wgs/wp29gen/wp29resolutions.html

(4) Ajoneuvojen rakennetta koskevan konsolidoidun päätöslauselman (R.E.3) määritelmän mukaisesti (asiakirja ECE/TRANS/WP.29/78/Rev.3, kohta 2) – www.unece.org/trans/main/wp29/wp29wgs/wp29gen/wp29resolutions.html

(5) Ajoneuvojen rakennetta koskevan konsolidoidun päätöslauselman (R.E.3) määritelmän mukaisesti (asiakirja ECE/TRANS/WP.29/78/Rev.3, kohta 2) – www.unece.org/trans/main/wp29/wp29wgs/wp29gen/wp29resolutions.html

(6) Ajoneuvojen rakennetta koskevan konsolidoidun päätöslauselman (R.E.3) määritelmän mukaisesti (asiakirja ECE/TRANS/WP.29/78/Rev.3, kohta 2) – www.unece.org/trans/main/wp29/wp29wgs/wp29gen/wp29resolutions.html

LIITE 1 Lisäys 1 Teksti kuva ILMOITUS (Enimmäiskoko: A4 [210 × 297 mm]) (1) Antaja: Viranomaisen nimi Aihe: Ajoneuvotyypin (2) hyväksynnän myöntäminen hyväksynnän laajentaminen hyväksynnän epääminen hyväksynnän peruuttaminen tuotannon lopettaminen siltä osin kuin on kyse (2) polttonestesäiliöstä palovaaran torjunnasta edestä/sivulta/takaa (2) tapahtuvan törmäyksen yhteydessä säännön nro 34 mukaisesti Hyväksyntänumero: Laajennuksen numero: 1. Moottorikäyttöisen ajoneuvon tuotenimi tai tavaramerkki: 2. Ajoneuvotyyppi: 3. Valmistajan nimi ja osoite: 4. Tarvittaessa valmistajan edustajan nimi ja osoite: 5. Moottori: ottomoottori/dieselmoottori (2) 6. Moottorin sijainti: edessä/takana/keskellä (2) 7. Lyhyt kuvaus polttoainesäiliöstä ja polttoaineesta tai hyväksytyn polttoainesäiliön hyväksyntänumerot (2): 7.1 Polttoainesäiliön ominaisuudet ja sijoituspaikka: 7.2 Muovisten polttonestesäiliöiden valmistusaine ja tuotenimi tai tavaramerkki: 7.3 Polttoainejärjestelmän ominaisuudet (sijoituspaikka, yhteysputket jne.): 8. Sähkölaitteiston ominaisuudet (sijoituspaikka, kiinnitys, suojaus jne.): 9. Törmäystestien kuvaus: Etutörmäys (tyyppi, hyväksynnän tai selosteen numero): Sivutörmäys (tyyppi, hyväksynnän tai selosteen numero): Takatörmäys (tyyppi, hyväksynnän tai selosteen numero): 10. Päivä, jona ajoneuvo on toimitettu hyväksyttäväksi: 11. Hyväksyntätesteistä vastaava tutkimuslaitos: 12. Tutkimuslaitoksen antaman testausselosteen päivämäärä: 13. Tutkimuslaitoksen antaman testausselosteen numero: Teksti kuva 14. Hyväksyntä myönnetty/laajennettu/evätty/peruutettu (2) 15. Hyväksyntämerkin sijainti ajoneuvossa: 16. Paikka: 17. Päiväys: 18. Allekirjoitus: 19. Tämän ilmoituksen liitteenä ovat seuraavat asiakirjat, joissa on edellä mainittu hyväksyntänumero: Piirrokset ja kaaviot polttoainesäiliöstä, polttoainejärjestelmästä, sähkölaitteista ja muista tämän säännön kannalta merkityksellisistä komponenteista. (1) Hyväksynnän myöntäneen/evänneen/peruuttaneen tai hyväksyntää laajentaneen maan tunnusnumero (ks. säännössä olevat hyväksyntää koskevat määräykset). (2) Tarpeeton viivataan yli. Lisäys 2 Teksti kuva ILMOITUS (Enimmäiskoko: A4 [210 × 297 mm]) (1) Antaja: Viranomaisen nimi Aihe: Polttoainesäiliön (2) hyväksynnän myöntäminen hyväksynnän laajentaminen hyväksynnän epääminen hyväksynnän peruuttaminen tuotannon lopettaminen säännön nro 34 mukaisesti. Hyväksyntänumero: Laajennuksen numero: 1. Polttoainesäiliön kauppanimi tai merkki: 2. Valmistajan polttoainesäiliötyypille antama nimi: 3. Valmistajan nimi ja osoite: 4. Tarvittaessa valmistajan edustajan nimi ja osoite: 5. Lyhyt kuvaus polttoainesäiliöstä ja polttoaineen syöttöjärjestelmästä: 5.1 Polttoainesäiliön ominaisuudet 5.2 Muovisten polttonestesäiliöiden valmistusaine ja tuotenimi tai tavaramerkki: 6. Hyväksyntähakemuksen jättöpäivä: 7. Hyväksyntätesteistä vastaava tutkimuslaitos: 8. Tutkimuslaitoksen antaman testausselosteen päivämäärä: 9. Tutkimuslaitoksen antaman testausselosteen numero: 10. Syyt hyväksynnän laajennukseen (tarvittaessa): 11. Hyväksyntä myönnetty/laajennettu/evätty/peruutettu (2) 12. Hyväksyntämerkin sijainti polttoainesäiliössä: 13. Paikka: 14. Päiväys: 15. Allekirjoitus: 16. Liitteenä on luettelo tyyppihyväksyntäviranomaiselle luovutetusta aineistosta, joka on pyynnöstä saatavissa. (1) Hyväksynnän myöntäneen/evänneen/peruuttaneen tai hyväksyntää laajentaneen maan tunnusnumero (ks. säännössä olevat hyväksyntää koskevat määräykset). (2) Tarpeeton viivataan yli.

LIITE 2 HYVÄKSYNTÄMERKKIEN SIJOITTELU MALLI A (Ks. tämän säännön kohta 3.1.4) Yllä olevasta ajoneuvoon kiinnitetystä hyväksyntämerkistä käy ilmi, että kyseinen tyyppi on hyväksytty Alankomaissa (E4) säännön nro 34 osan I nojalla hyväksyntänumerolla 031234. Hyväksyntänumeron kaksi ensimmäistä merkkiä (03) ilmaisevat, että hyväksyntä on myönnetty säännön nro 34 muutossarjan 03 vaatimusten mukaisesti. MALLI B (Ks. tämän säännön kohta 3.1.5) Yllä olevasta ajoneuvoon kiinnitetystä hyväksyntämerkistä käy ilmi, että kyseinen tyyppi on hyväksytty Alankomaissa (E4) säännön nro 34 osan I tai IV ja II-1 sekä säännön nro 33 nojalla (*). Hyväksyntänumerot ilmaisevat, että kyseisten hyväksyntien myöntämishetkellä säännössä 34 oli mukana muutossarja 03 ja sääntö 33 oli vielä alkuperäisessä muodossaan. Yllä olevasta ajoneuvoon kiinnitetystä hyväksyntämerkistä käy ilmi, että kyseinen tyyppi on hyväksytty Alankomaissa (E4) säännön nro 34 osan I tai IV ja II-2 sekä säännön nro 33 nojalla (*). Hyväksyntänumerot ilmaisevat, että kyseisten hyväksyntien myöntämishetkellä säännössä 34 oli mukana muutossarja 03 ja sääntö 33 oli vielä alkuperäisessä muodossaan. MALLI C (Ks. tämän säännön kohta 3.2.4.) Yllä olevasta polttoainesäiliöön kiinnitetystä hyväksyntämerkistä käy ilmi, että kyseinen tyyppi on hyväksytty Alankomaissa (E4) säännön nro 34 osan III nojalla yleiseen käyttöön lisävarusteineen hyväksyntänumerolla 031234. Hyväksyntänumeron kaksi ensimmäistä merkkiä (03) ilmaisevat, että hyväksyntä on myönnetty säännön nro 34 muutossarjan 03 vaatimusten mukaisesti. MALLI D (Ks. tämän säännön kohta 3.3.4) Yllä olevasta ajoneuvoon kiinnitetystä hyväksyntämerkistä käy ilmi, että kyseinen tyyppi on hyväksytty Alankomaissa (E4) säännön nro 34 osan IV nojalla hyväksyntänumerolla 031234. Hyväksyntänumeron kaksi ensimmäistä merkkiä (03) ilmaisevat, että hyväksyntä on myönnetty säännön nro 34 muutossarjan 03 vaatimusten mukaisesti. MALLI E (Ks. tämän säännön kohta 3.3.5) Yllä olevasta ajoneuvoon kiinnitetystä hyväksyntämerkistä käy ilmi, että kyseinen tyyppi on hyväksytty Alankomaissa (E4) säännön nro 34 osan IV ja säännön nro 33 (**) nojalla. Hyväksyntänumerot ilmaisevat, että kyseisten hyväksyntien myöntämishetkellä säännössä 34 oli mukana muutossarja 03 ja sääntö 33 oli vielä alkuperäisessä muodossaan. (*) Toinen numero annetaan ainoastaan esimerkkinä. (**) Toinen numero annetaan ainoastaan esimerkkinä.

LIITE 3 ETUTÖRMÄYSTESTI ESTETTÄ KÄYTTÄEN 1. KOHDE JA SOVELTAMISALA Testin tarkoituksena on simuloida ajoneuvon etuosan törmäämistä kiinteään esteeseen tai vastakkaisesta suunnasta tulevaan toiseen ajoneuvoon. 2. VÄLINEET, MENETTELYT JA MITTALAITTEET 2.1 Testausalue Testausalueen on oltava tarpeeksi suuri, jotta siihen mahtuvat kiihdytysrata, este ja testissä tarvittavat tekniset laitteet. Radan loppuosan on oltava vaakasuora, tasainen ja sileä vähintään viiden metrin etäisyydeltä ennen estettä. 2.2 Este Este on teräsbetonikappale, jonka leveys edestä mitattuna on vähintään 3 m ja korkeus vähintään 1,5 m. Esteen on oltava niin paksu, että se painaa vähintään 70 tonnia. Etupuolen on oltava pystysuora, kohtisuorassa vauhdinottoradan akselia vastaan ja peitetty 2 cm paksuilla, hyväkuntoisilla vanerilevyillä. Este on joko kiinnitettävä maahan tai asetettava niin, että sen liikkumista rajoitetaan tarvittaessa lisäpysäytyslaitteilla. Myös ominaisuuksiltaan erilaista estettä voidaan käyttää, jos se antaa vähintään yhtä hyvät tulokset. 2.3 Ajoneuvon käyttövoima Törmäyshetkellä ajoneuvoon ei saa enää vaikuttaa minkään lisäohjaus- tai lisävoimalaitteen toiminta. Sen on osuttava esteeseen kohtisuorassa suunnassa törmäysseinään nähden. Ajoneuvon etuosan pystysuoran keskiviivan ja törmäysseinämän pystysuoran keskiviivan suurin sallittu yhdensuuntaisuusvirhe sivusuunnassa on ± 30 cm. 2.4 Ajoneuvon varustus 2.4.1 Testattava ajoneuvo on joko varustettava kaikilla tavanomaisilla komponenteilla ja varusteilla, jotka ovat osa sen kuormittamatonta käyttöpainoa, tai sen on oltava sellaisessa kunnossa, että se täyttää tämän vaatimuksen palovaaraan vaikuttavien komponentin ja varusteiden osalta. 2.4.2 Jos ajoneuvoa kuljetetaan ulkoisen voimanlähteen avulla, vähintään 90 prosenttia polttoainesäiliön tilavuudesta on täytettävä joko polttoaineella tai syttymättömällä nesteellä, jonka tiheys ja viskositeetti vastaavat läheisesti tavallisesti käytettävän polttoaineen tiheyttä ja viskositeettia. Kaikki muut järjestelmät (jarrunestesäiliöt, jäähdytin jne.) voivat olla tyhjiä. 2.4.3 Jos ajoneuvo liikkuu oman moottorinsa voimalla, polttoainesäiliön on oltava täytettynä vähintään 90-prosenttisesti. Kaikki muut nestesäiliöt voidaan täyttää täyteen. 2.4.4 Testien suorittamisesta vastaava tutkimuslaitos voi valmistajan pyynnöstä sallia, että muiden sääntöjen mukaisissa testeissä käytettävää ajoneuvoa (mukaan luettuna testit, jotka voivat vaikuttaa ajoneuvon rakenteeseen) käytetään myös tämän säännön mukaisissa testeissä. 2.5 Nopeus törmäyshetkellä Nopeuden on törmäyshetkellä oltava 48,3–53,1 km/h. Jos testi on kuitenkin suoritettu tätä suuremmalla törmäysnopeudella ja ajoneuvo on täyttänyt asetetut ehdot, testi katsotaan hyväksyttäväksi. 2.6 Mittausvälineet Kohdassa 2.5 tarkoitetun nopeuden mittaamiseen käytettävän mittausvälineen on annettava täsmälliset tulokset prosentin tarkkuudella. 3. VASTAAVAT TESTAUSMENETELMÄT 3.1 Vastaavia testausmenetelmiä saa käyttää, kunhan tässä säännössä tarkoitettuihin edellytyksiin liittyvät arvot voidaan havaita joko pelkästään korvaavan testin avulla tai korvaavan testin tuloksiin perustuvilla laskelmilla. 3.2 Jos käytetään muuta kuin kohdassa 2 tarkoitettua menetelmää, sen vastaavuus on osoitettava.

LIITE 4 TAKATÖRMÄYSTESTISSÄ KÄYTETTÄVÄ MENETTELY 1. TARKOITUS JA SOVELTAMISALA 1.1 Testin tarkoituksena on simuloida toisen liikkeessä olevan ajoneuvon törmäämistä testattavan ajoneuvon takaosaan. 2. VÄLINEET, MENETTELYT JA MITTALAITTEET 2.1 Testausalue Testausalueen on oltava riittävän suuri, jotta sinne voidaan sijoittaa törmäyskappaleen käyttövoimajärjestelmä, jotta törmäyksen kohteena oleva ajoneuvo voi siirtyä ja jotta sinne voidaan sijoittaa testin edellyttämät laitteet. Alueen, jolla törmäys ja siirtyminen tapahtuvat, on oltava vaakasuora, tasainen, vapaa epäpuhtauksista ja vastattava tavallista, kuivaa ja puhdasta tienpintaa. 2.2 Törmäyskappale 2.2.1 Törmäyskappaleen on oltava terästä ja lujarakenteinen. 2.2.2 Törmäyspinnan on oltava tasainen, vähintään 2 500 mm leveä ja 800 mm korkea, ja sen reunat on pyöristettävä siten, että kaarevuussäde on 40–50 mm. Törmäyspinta on peitettävä 20 ± 2 mm paksulla hyväkuntoisella vanerikerroksella. 2.2.3 Seuraavien vaatimusten on täytyttävä törmäyshetkellä: 2.2.3.1 Törmäyspinnan on oltava pystysuora ja kohtisuorassa törmäyksen kohteena olevan ajoneuvon pitkittäiskeskitasoa vastaan. 2.2.3.2 Törmäyskappaleen kulkusuunnan on oltava olennaisilta osin vaakasuora ja yhdensuuntainen törmäyksen kohteena olevan ajoneuvon pitkittäiskeskitason kanssa. 2.2.3.3 Törmäyskappaleen törmäyspinnan pystysuoran keskiviivan ja törmäyksen kohteena olevan ajoneuvon pitkittäiskeskitason suurin sallittu sivupoikkeama on 300 mm. Lisäksi törmäyspinnan on ulotuttava törmäyksen kohteena olevan ajoneuvon koko leveydelle. 2.2.3.4 Törmäyspinnan alareunan maavaran on oltava 175 ± 25 mm. 2.3 Törmäyslaitteen käyttövoima Törmäyskappale voidaan joko kiinnittää vaunuun (liikkuva este), tai se voi olla osa heiluria. 2.4 Liikkuvaa estettä käytettäessä sovellettavat erityiset määräykset 2.4.1 Jos törmäyskappale on kiinnitetty vaunuun (liikkuva este) kiinnityslaitteella, kiinnityslaitteen on oltava tukeva eikä se saa muuttaa muotoaan törmäyksen vaikutuksesta. Vaunun on törmäyshetkellä voitava liikkua vapaasti, eikä kuljetuslaitteen toiminta saa tällöin enää vaikuttaa siihen. 2.4.2 Nopeuden on törmäyshetkellä oltava 48–52 km/h. 2.4.3 Vaunun ja törmäyslaitteen yhteenlasketun massan on oltava 1 100 ± 20 kg. 2.5 Heiluria käytettäessä sovellettavat erityiset määräykset 2.5.1 Iskupinnan keskipisteen ja heilurin pyörimisakselin välisen etäisyyden on oltava vähintään 5 m. 2.5.2 Iskukappaleen on riiputtava vapaasti jäykistä puomeista, joihin se on kiinnitetty lujasti. Näin muodostettu heiluri ei saa muuttaa olennaisesti muotoaan törmäyksen voimasta. 2.5.3 Heilurissa on oltava pysäytysmekanismi, joka estää iskukappaleen mahdollisen toisen iskun testiajoneuvoon. 2.5.4 Iskuhetkellä heilurin iskupisteen nopeuden on oltava 48–52 km/h. 2.5.5 Redusoitu massa ”mr” heilurin iskupinnan keskipisteessä määritellään kokonaismassan ”m”, iskupinnan keskipisteen ja heilurin kiertoakselin välisen etäisyyden ”a” (1) sekä painopisteen ja heilurin kiertoakselin välisen etäisyyden ”l” funktiona seuraavan kaavan mukaisesti: mr = m (1/a) 2.5.6 Redusoidun massan ”mr” on oltava 1 100 ± 20 kg. 2.6 Törmäyskappaleen massaa ja nopeutta koskevat yleiset määräykset Jos testi on suoritettu kohtien 2.4.2 ja 2.5.4 mukaisia törmäysnopeuksia suuremmalla törmäysnopeudella ja/tai kohtien 2.4.3 ja 2.5.6 mukaisia massoja suuremmalla massalla ja ajoneuvo on täyttänyt asetetut vaatimukset, testi katsotaan hyväksyttäväksi. 2.7 Testattavan ajoneuvon varustus 2.7.1 Testattava ajoneuvo on joko varustettava kaikilla tavanomaisilla komponenteilla ja varusteilla, jotka ovat osa sen kuormittamatonta käyttöpainoa, tai sen on oltava sellaisessa kunnossa, että se täyttää tämän vaatimuksen palovaaraan vaikuttavien komponentin ja varusteiden osalta. 2.7.2 Polttoainesäiliö on täytettävä vähintään 90 prosenttiin tilavuudestaan joko polttoaineella tai syttymättömällä nesteellä, jonka tiheys ja viskositeetti vastaavat läheisesti tavallisesti käytettävän polttoaineen tiheyttä ja viskositeettia. Kaikki muut järjestelmät (jarrunestesäiliöt, jäähdytin jne.) voivat olla tyhjiä. 2.7.3 Vaihteen kytkeminen ja jarrujen käyttäminen sallitaan. 2.7.4 Valmistajan pyynnöstä myönnetään seuraava poikkeus: 2.7.4.1 Testien suorittamisesta vastaava tutkimuslaitos voi sallia, että muiden sääntöjen mukaisissa testeissä käytettävää ajoneuvoa (mukaan luettuna testit, jotka voivat vaikuttaa ajoneuvon rakenteeseen) käytetään myös tämän säännön mukaisissa testeissä, ja 2.7.4.2 ajoneuvon painoa voidaan lisätä enintään 10 prosenttia sen kuormaamattomasta painosta käyttäen lisäpainoja, jotka on kiinnitetty tiukasti ajoneuvon rakenteeseen niin, etteivät ne vaikuta matkustamon rakenteiden käyttäytymiseen testin aikana. 2.8 Mittausvälineet Kohdissa 2.4.2 ja 2.5.4 tarkoitetun nopeuden mittaamiseen käytettävien mittausvälineiden on annettava täsmälliset tulokset prosentin tarkkuudella. 3. VASTAAVAT TESTAUSMENETELMÄT 3.1 Vastaavia testausmenetelmiä saa käyttää, kunhan tässä säännössä tarkoitettuihin edellytyksiin liittyvät arvot voidaan havaita joko pelkästään korvaavan testin avulla tai korvaavan testin tuloksiin perustuvilla laskelmilla. 3.2 Jos käytetään muuta kuin kohdassa 2 tarkoitettua menetelmää, sen vastaavuus on osoitettava. (1) Etäisyys a on yhtä suuri kuin kyseisen synkronoidun heilurin pituus.